जुम्लामा आमरण अनशन गर्न पुगेका डा.गोविन्द केसीको अवस्था गम्भीर हुँदै गर्दा सरकार दुर्गम जुम्लादेखि राजधानीमै विरोधको सामना गरिरहेको छ । डा.केसी मेडिकल क्षेत्रमा सुशासनको माग राख्दै सरकारलाई झुकाउन लागिपरेका छन्। सरकारका केही प्रतिबद्धता र सरकारसँग अपेक्षा राख्नेहरूबीचको बुझाइको तालमेल नमिल्दा प्रधानमन्त्री केपी शर्मा ओलीको दुई तिहाइको शक्तिशाली सरकारले जनआक्रोश व्यहोरिरहेको छ। गठनको लगभग पाँच महिनाको बीचमा सरकारले चालेका केही कदमका कारण विरोधको स्तर पनि बिस्तारै बढिरहेको छ।
